**Ministru kabineta noteikumu projekta “Grozījumi Ministru kabineta 2013.gada 5.novembra noteikumos Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo Ministru kabineta noteikumu projekts “Grozījumi Ministru kabineta 2013.gada 5.novembra noteikumos Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam” (turpmāk – noteikumu projekts ) anotācijas I. sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Jaunatnes likuma 12. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots, lai nodrošinātu efektīvu atklāto projektu konkursu īstenošanu, samazinātu administratīvo slogu projektu iesniedzējiem un uzlabotu projektu iesniegumu kvalitāti.  Ministru kabineta 2013.gada 5.novembra noteikumu Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam” (turpmāk –noteikumi) 10. punkts nosaka projektu iesnieguma vērtēšanas posmus un paredz, ka specifiskos kritērijus iekļauj konkursa nolikumā, un atbilstības kritērijus un kvalitātes kritērijus nosaka noteikumu pielikums. Noteikumu projektā paredzētie grozījumi noteikumu 5.8. apakšpunktā, 10., 11., 12., 13., 15., 16., 17. un 18. punktā paredz projekta iesnieguma izvērtēšanas kārtību un visus kritērijus noteikt vienkopus konkursa nolikumā, un tas risinās šādas problēmas: 1) tiek samazināts administratīvais slogs potenciālajiem projektu iesniedzējiem, jo visi kritēriji būs vienkopus un tas padarīs ērtāku projekta iesnieguma pārbaudi atbilstoši visiem kritērijiem gan projektu iesniedzējiem, gan projektu vērtētājiem;  2) tādā veidā konkursa nolikumu un kritērijus var pielāgot ikgadējā Jaunatnes politikas valsts programmā noteikto konkursu specifikai un mērķim;  3) noteikt saprātīgu un samērīgu konkursā iesniegto projektu vērtēšanas kārtību atbilstoši precizējamiem un neprecizējamiem kritērijiem. Piemēram, noteikumu pielikuma 1.1.2. kritērijs paredz vērtēt ar "Jā/Nē", vai projekta iesniedzējam nav nodokļu parādu. Šis kritērijs būtu nosakāms kā precizējams un atbilstoši praksei citos finanšu instrumentu finansētos projektu konkursos, kad projekta iesniedzējam var būt nodokļu parāds līdz 150 *euro* apmērā un tiek dota iespēja nomaksāt nodokļu parādu;  4) tiks novērsts nevajadzīgs kritēriju dalījums konkursos, kur tas nav nepieciešams, jo nosakot kritērijus nolikumā var vienkāršot kritēriju dalījumu - atbilstības un kvalitātes kritērijos. Noteikumu projektā paredzētais grozījums noteikumu 19. punktā paredz paaugstināt minimālo slieksni projektu kvalitātes vērtējumā, lai tiktu atbalstīti kvalitatīvākie projektu pieteikumi.  Noteikumu projektā paredzētie grozījumi 22. punktā paredz svītrot noteikumu 22.1. apakšpunktu, ņemot vērā noteikumu projektā paredzēto grozījumu noteikumu 10.punktā, kā arī paredz precizēt formulējumu 22.4. apakšpunktā, ņemot vērā, ka projektu kvalitāte tiek izvērtēta un projekti tiek sarindoti pēc kvalitātes kritēriju vērtējuma līdz lēmuma pieņemšanai, līdz ar to projekta iesniegumu norādītajā informācijā var novērst tikai tās pretrunas , kas nemaina kvalitātes vērtējumu.  Noteikumu projektā paredzētais precizējums noteikumu 24. punktā paredz iekļaut lēmumu par projekta noraidīšanu atbilstoši noteikumu 18. un citiem punktiem.  Jaunatnes likuma 12.panta 41.pants nosaka, ka līgumu par projekta posmu izpildi katru gadu slēdz atsevišķi, līdz ar to līgumā nosakāma kārtība, kādā izvērtē projekta aktivitātes otrajam posmam. Minētais nosacījums paredzēts noteikumu 30.12. apakšpunkta grozījumā.  Noteikumu projektā paredzētais grozījums 32. punktā paredz palielināt dienu skaitu, kādā var veikt maksājumus. Grozījums nepieciešams, lai samazinātu risku, kad Jaunatnes starptautisko programmu aģentūra (turpmāk – JSPA) nevar veikt maksājumu savlaicīgi tehnisku problēmu dēļ vai gadījumos, kad parakstīts līgums no projekta iesniedzēja puses netiek savlaicīgi nosūtīts JSPA. Savukārt projektā paredzētais grozījums noteikumu 33.punktā novērš pretrunu ar 32.3.apakšpunktā noteikto.  Noteikumu projektā paredzētais grozījums 37. punktā paredz, ka projekta iesniedzēja līdzfinansējums, kas izteikts kā ieguldījums natūrā vai brīvprātīgs darbs, var būt pat līdz 10 % no projekta kopējām attiecināmajām izmaksām iepriekšējo 5 % vietā. Grozījumu priekšlikumu ierosināja nevalstiskā organizācija un tas ņemts vērā, lai palielinātu procentuālo apjomu jaunatnes organizācijas līdzfinansējumam ieguldījumam natūrā vai brīvprātīgajā darbā, tādējādi sekmējot plašākas iespējas jaunatnes organizācijām piedalīties projektu konkursos.  Noteikumu projektā paredzētais grozījums 34.9. apakšpunktā attiecībā uz mazvērtīgo inventāru nepieciešams, lai ietvertu regulējumu atbilstoši normatīvajiem aktiem par budžeta izdevumu klasifikāciju atbilstoši ekonomiskajām kategorijām (<https://likumi.lv/ta/id/124833-noteikumi-par-budzetu-izdevumu-klasifikaciju-atbilstosi-ekonomiskajam-kategorijam>), jo mainās šāda inventāra definīcija un minimālais slieksnis.  Noteikumu projektā paredzētais grozījums 43.2. apakšpunktā paredz iespēju veikt pārskatu pārbaudes izlases veidā. JSPA atbilstoši *Ministru kabineta 2012. gada 11. decembra noteikumu Nr.863 ''Jaunatnes starptautisko programmu aģentūras nolikums''* 4.3. apakšpunktam nodrošina tās kompetencē esošo Latvijas, Eiropas Savienības un citu starptautisko programmu, projektu un iniciatīvu uzraudzību un kvalitātes kontroli, un lai ievērotu nolikumā noteikto JSPA uzdevumu, JSPA izvērtēs katra konkursā apstiprināto projektu riskus un, saskaņojot ar IZM, iekšējos noteikumos paredzēs kārtību un procentuālo slieksni noslēguma pārskatu izvērtēšanai izlases veidā, vienlaikus saglabājot citus uzraudzības veidus (pārbaude projekta īstenošanas vietā), lai nodrošinātu JSPA noteikto uzdevumu izpildi attiecībā uz valsts budžeta finansēto projektu uzraudzību un kvalitātes kontroli. Noteikumu projektā paredzētais grozījums 43.2. apakšpunktā nepieciešams, lai samazinātu administratīvo slogu projekta īstenotājam, vienlaikus saglabājot pienākumu projekta iesniedzējam veikt projekta izdevumu grāmatvedības uzskaiti un JSPA iespēju jebkuru projektu un ar to saistītos pamatojošos dokumentus pārbaudīt pilnā apmērā.  Projekta īstenotājiem saskaņā ar noteikumiem un citiem valsts budžeta finansēto projektu regulējošajiem normatīvajiem aktiem ir jānodrošina, ka noslēguma pārskati un ar tiem saistītā dokumentācija ir atbilstoši noformēta un pieejama pārbaudei. Izlases veida kārtība paredzēs iesniegt noslēguma pārskatu, dalībnieku sarakstus, projekta konta izrakstu un izmaksu attaisnojuma dokumentu uzskaitījumu, no kuriem JSPA pieprasīs izlases veidā dokumentus pārbaudei, līdz ar to katrā projektā saglabājas pienākums veikt grāmatvedības uzskaiti un tiks nodrošināta iesniegto dokumentu pārbaude. Savukārt augsta riska vai zemākas kvalitātes projektos tiks pārbaudīti visi pamatojošie dokumenti, nosakot procentuālu daļu pilnai pārskatu pārbaudei no visiem konkursā apstiprinātajiem projektiem. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un JSPA |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, JSPA, jaunatnes organizācijas un pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka JSPA jau kopš 2014.gada administrē ikgadējās jaunatnes politikas valsts programmas atklāto projektu konkursus, noteikumu projekta tiesiskais regulējums administratīvo slogu neietekmē un tiks īstenots no esošajiem administratīvajiem resursiem.  Administratīvais slogs attiecībā uz projektu vērtēšanas kritēriju pārskatāmību samazinās, kā arī grozījumi veicinās turpmāku administratīvā sloga samazināšanu projektu iesniegšanas un noslēguma atskaites periodā.  Jaunatnes organizācijām un pašvaldībām ar atklāto projektu konkursu veidlapu aizpildīšanu saistītās administratīvās izmaksas ir nelielas. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Projekts veicinās kvalitatīvāku projektu iesniegumu apstiprināšanu. |
| **III. Tiesību akta projekta ietekme uz valsts budžetu un pašvaldību budžetiem** | | |
| Noteikumu projekts šo jomu neskar. | | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē nodrošināta, ievietojot informāciju par Projektu ministrijas tīmekļvietnē <https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti> (publicēts 2019. gada 6.novembrī)  Sabiedrības pārstāvjiem tika sniegta iespēja līdzdarboties Projekta tapšanā, rakstiski sniedzot viedokli par Projektu tā izstrādes stadijā. | |
| 2. | Sabiedrības līdzdalība projekta izstrādē | 2019.gada 4.oktobra Izglītības un zinātnes ministrijas organizētajā sanāksmē, Jaunatnes organizācijas un pašvaldības iepazīstinātas ar noteikumu projektu. Sanāksmes laikā izteiktie viedokļi un priekšlikumi par projektu ir ņemti vērā.  Projekts skatīts Jaunatnes konsultatīvās padomes 2019. gada 16. oktobra sēdē, kuras laikā tika ierosināti tehniski redakcionāli precizējumi. Izteiktie ierosinājumi ir ņemti vērā projekta izstrādes procesā. | |
| 3. | Sabiedrības līdzdalības rezultāti | Projekta izstrādē ņemti vērā Jaunatnes konsultatīvās padomes ieteikumi, jaunatnes organizāciju un pašvaldību priekšlikumi Projekta pilnveidei. | |
| 4. | Cita informācija | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Izglītības un zinātnes ministrija un JSPA |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts neietekmēs pārvaldes funkcijas un institucionālo struktūru, netiks veidotas jaunas institūcijas, likvidētas vai reorganizētas esošās institūcijas, to cilvēkresursi netiks ietekmēti. |
| 3. | Cita informācija | | Nav. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

I.Vonda, 67358070

[ilze.vonda@jaunatne.gov.lv](mailto:ilze.vonda@jaunatne.gov.lv)